open-index/open-wikipedia-markdown huggingface dataset:
Եվգենի Դուռնև

**Եվգենի Եվգենևիչ Դուռնև** (, ), խորհրդային և ռուսական ֆուտբոլիստ, հանդես է գալիս կիսապաշտպանի դիրքում։ Մարզիչ։

## Կարիերա
### Ակումբային
Վլադիմիրյան ՄՊՄԴ-ի սան է, որտեղ նրա մարզիչը եղել է Ա. Մ. Չեչյոտկինը։ Որպես ֆուտբոլիստ առավել հայտնի է 1990-ականներին Ռուսաստանի ֆուտբոլի բարձրագույն լիգայի «ԿԱՄԱԶ-ում», Նիժնի Նովգորոդի «Լոկոմոտիվում», «Ուրալանում» և Մոսկվայի «Տորպեդոյում» անցկացրած իր ելույթներով։ Այսպես, օրինակ, 1995 թվականին, հանդես գալով «ԿԱՄԱԶ-ի» կազմում, մեկ ամսվա ընթացքում 2-ական գոլ է խփել «Սպարտակի» և ԲԿՄԱ-ի դարպաս, շուտով գրավել է «Դինամոյի», ապա (նույն տարում) և «Տորպեդոյի» դարպասը, 1998 թվականին «Ուրալանի» կազմում գրավել է «Լոկոմոտիվի», «Դինամոյի» և «Տորպեդոյի» դարպասը։ 1999 թվականին, խաղալով Մոսկվայի «Տորպեդոյում», վնասվածք է ստացել, որը թույլ չի տվել զարգացնել կարիերան։ 2000 թվականը ֆուտբոլիստը ստիպված էր բաց թողնել, իսկ հետո խաղացել է երկրորդ դիվիզիոնի թիմերում։ Ինչպես ֆուտբոլիստի կարիերայի սկիզբը, այնպես էլ ավարտը անցել են Վլադիմիրի «Տորպեդոյում»։ Նույն ակումբում նորամուտը նշել է 2006 թվականին՝ սկզբում որպես Օլեգ Ստոգովի օգնական, իսկ 2007 թվականից՝ որպես գլխավոր մարզիչ։ Դուրնևի գլխավորությամբ «Տորպեդոն» 2010 թվականին գրավել է առաջին տեղը երկրորդ դիվիզիոնում և հաջորդ տարի խաղացել է առաջին դիվիզիոնում, որտեղ ստացել է «ՖԱԼ-ի մարզչական արտադրամասի դահիճ» հումորային մականունը այն բանից հետո, երբ իրենց թիմերի կրած պարտությունից հետո վլադիմիրցիներից 5 մարզիչներ պաշտոնանկ են արվել։ 2011 թվականի հոկտեմբերի 18-ին հրաժարականի դիմում է ներկայացրել, իսկ հաջորդ ամիս նշանակվել է երկրորդ դիվիզիոնում հանդես եկող «Տյումեն» ակումբի գլխավոր մարզիչ։ 2012 թվականի սեպտեմբերի 27-ին ակումբն իր պատմության մեջ առաջին անգամ դուրս է եկել Ռուսաստանի գավաթի 1/8 եզրափակիչ՝ դառնալով այս փուլում երկրորդ դիվիզիոնի միակ ներկայացուցիչը։ 2012/13 մրցաշրջանում «Տյումենը» «Ուրալ Պովոլժեի» տարածաշրջանում զբաղեցրել է 2-րդ տեղը՝ զիջելով միայն Օրենբուրգի «Գազովիկ» ակումբին, որից հետո Դուրնևը հեռացել է ակումբից։ Որոշ ժամանակ եղել է Մոսկվայի «Տորպեդոյի» մարզչական շտաբի կազմում, իսկ հետո վերադարձել է «Տորպեդո» (Վլադիմիր)՝ զբաղեցնելով գլխավոր մարզիչի պաշտոնը։

2017 թվականից եղել է ակումբի մարզական աշխատանքների գծով տնօրենի տեղակալ, ակումբի մարզական տնօրեն։ 2020 թվականից՝ «Տորպեդո» մարզահամալիրի տնօրեն։

### Հավաքականում
Ռուսաստանի ուսանողական հավաքականի կազմում մասնակցել է ամառային երկու Ունիվերսիադաների՝ Բուֆալո-93 (ԱՄՆ) և Ֆուկուոկա-95 (Ճապոնիա), դարձել է 1995 թվականի համաշխարհային Ունիվերսիադայի բրոնզե մեդալակիր Ֆուկուոկայում։ Նիգերիայի դեմ խմբային փուլի խաղում նա խփել է երեք անպատասխան գոլերից մեկը, իսկ Իրանի հետ քառորդ եզրափակիչի խաղում (3:1) դարձել է դուբլի հեղինակ։

Հրավիրվել է Ռուսաստանի երիտասարդական հավաքական, սակայն չի մասնակցել ոչ մի խաղի։

## Ձեռքբերումներ
* 1995 թվականի ամառային Ունիվերսիադայի բրոնզե մեդալակիր
* Ինտերտոտոյի գավաթի կիսաեզրափակչի մասնակից - 1997
* «Արևմուտք» տարածաշրջանի Երկրորդ դիվիզիոնի լավագույն մարզիչ - 2008։

## Ծանոթագրություններ

## Արտաքին հղումներ
* 
* 
* 
* 

Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տորպեդո Մոսկվայի ֆուտբոլիստներ
Զանգվածային սպանություն Բալաշիխայում

**Զանգվածային սպանություն [[Բալաշիխա]]յում**, միջադեպ, որը տեղի է ունեցել 2007 թվականի ապրիլի 23-ին, Կրուպսկայա փողոցում։ Մարդասպանը՝ 31-ամյա Ալեքսանդր Լյովինը, գնդակահարել է 4 մարդու։

## Հարձակում
Կեսօրվա ժամը 12-ին Կրուպսկայա փողոցի թիվ 8 տանն է մոտեցել մի տղամարդ՝ գործած գլխարկով։ Մտնելով շքամուտք՝ նա մոտեցել է բնակարաններից մեկին և սեղմել է դռան զանգը։ Դուռը բացել է տանտիրուհին՝ 49-ամյա Նինա Կուզնեցովան։ Դրա հետ մեկտեղ տղամարդը հանել է ինքնաշեն ատրճանակը, որին միացված է եղել հանպատրաստից խլացուցիչ։ Տեսնելով զենքը՝ կինը փորձել է փախչել, սակայն մարդասպանը կրակել է նրա գլխին և սպանել տեղում։ Դրանից հետո սկսել է իջնել աստիճաններով, բայց բախվել է 30-ամյա Վալիդա Խալիլովայի հետ։ Հանցագործը նրան ևս սպանել է մեկ կրակոցով և ցած է նետվել։ Ներքևի հարկերում աստիճանների վրա է հայտնվել 43-ամյա Սերգեյ Գաշկոն։ Մարդասպանը կրակել է նրա գլխին և փախել է։ Հենց ելքի մոտ նա բախվել է 70-ամյա թոշակառու Լիդիա Վասիլևային և սպանել նրան։ Դրանից հետո նա դիմել է փախուստի։

## Հետաքննություն
Փոքր քաղաքի համար այս իրադարձությունը շոկային է եղել։ Հանցագործության բացահայտմանն են միացել ոստիկանության բոլոր ուժերը։ Մուտքում տեղադրված է եղել տեսահսկման համակարգ, որը նկարել է մարդասպանի դեմքը։ Նրա նկարը հրապարակվել է թերթերում։ Արդեն մայիսի 4-ին հանցագործը ձերբակալվել է։ Պարզվել է, որ նա Բալաշիխայի 31-ամյա բնակիչ Ալեքսանդր Լյովինն է, նախկինում ձերբակալված է եղել։ Պարզվել է, որ նա պատվեր է ստացել, սակայն հարևան մի քանի տների նույն հատակագծման պատճառով շփոթել է հասցեն և սխալ մարդու է սպանել։ Մյուս զոհերն սպանվել են որպես անհարկի վկաներ։ Նա դատարանում փորձել է արդարանալ, սակայն 2008 թվականի հունիսի 5-ին դատապարտվել է ցմահ ազատազրկման։

## Ծանոթագրություններ

Կատեգորիա:Զանգվածային սպանություն
White Wind

***White Wind*** (), հարավկորեական գըրլ բենդ Mamamoo-ի իներորդ մինի ալբոմը։ Այն թողարկվել է 2019 թվականի մարտի 14-ին RBW Entertainment լեյբլով և տարածվել է Kakao M ընկերության կողմից։ Այն պարունակում է յոթ երգ, այդ թվում նաև գլխավոր «Gogobebe» երգը։ Ալբոմը համարվում է *4 Seasons, 4 Colors* շարքի  չորրորդ և վերջինը։

## Նախադրյալներ և ռելիզ
2018 թվականի հունվարի 4-ին Mamamoo-ն թողարկեց *Paint Me* թվային սինգլը և ներկայացրեց *4 Seasons, 4 Colors* նախագիծը։ Խումբը ծրագրավորում էր թողարկել չորս մինի ալբոմ հաջորդ տարվա ընթացքում, ընդ որում յուրաքանչյուր ալբոմ պետք է լիներ մեկ եղանակի և «Mamamoo»-ի անդամների նկարագրություն։ Մասնակիցը տեսախցիկում կցուցադրվի համապատասխան ալբոմի սոլո երգով, ինչպես նաև կունենա անհատական գույն, որը նշանակված կլինի ներկայացման համար։ Նախագծի առաջին մասը` *[[Yellow Flower]]*-ը, թողարկվել է 2018 թվականի մարտի 8-ին, իսկ հետո *Red Moon*-ը` հունիսի 16-ին և *[[Blue;s]]*-ը` նոյեմբերի 29-ին։

2019 թվականի փետրվարի 28-ին ալբոմը և նրա անվանումը հայտարարվել են MAMAMOO-ի Twitter-ի պաշտոնական էջի, ինչպես նաև պլանավորված գովազդային հոլովակի միջոցով։ Ալբոմը կենտրոնանում է մասնակից Հվիինի վրա, որը ընտրել է սպիտակը, որպես իր գույն և ներկայացնում է ձմեռը։ Մարտի 14-ին ալբոմը թողարկվել է տարբեր ֆիզիկական և թվային ռեթեյլերով, ինչպես նաև հոսքային հարթակներով։ Գլխավոր «Gogobebe» սինգլը և համապատասխան երաժշտական տեսահոլովակը թողարկվել են այդ նույն օրը։ Երաժշտական տեսահոլովակը Հվիինի սոլո թրեքի համար թողարկվել է մայիսի 25-ին։

## Թրեկ-լիստ

## Չարթեր

### Ամենշաբաթյա չարթեր

### Ամենամսյա չարթեր

### Սինգլ
«**Gogobebe **»

## Մրցանակներ և առաջադրումներ
### Երաժշտական ծրագրեր

## Ծանոթագրություններ

Կատեգորիա:2019 մինիալբոմներ
Կատեգորիա:Կորեերեն մինիալբոմներ
Կատեգորիա:Քեյ փոփ մինիալբոմներ
Բարգիլիա

**Բարգիլիա** (; ), քաղաք Հարավային Անատոլիայում։ Բարգիլիայի գտնվելու վայրը համապատասխանում է ժամանակակից Թուրքիայի Մուղլա նահանգի Բոգազիչի քաղաքին։

Ըստ առասպելի՝ քաղաքը հիմնադրվել է Բելորֆոնտի կողմից իր ընկեր Բարգիլոսի պատվին (), որը սպանվել է Պեգաս թևավոր նժույգի հարվածից։ Բարգիլիայի մոտ էր գտնվում Արտեմիդա Սինդիի տաճարը։ Ստրաբոնը հաղորդում է տեղական հավատալիքների մասին, որ անձրևը ընկնում է տաճարի շուրջ, բայց երբեք չի դիպչում նրան։

Մ.թ.ա. 201/200 թվականներին՝ Կրետական պատերազմի ժամանակ, Մակեդոնացի թագավոր Ֆիլիպ V-ը ձմեռեց Բարգիլիայում, երբ այն արգելափակվեց Պերգամոնի և Հռոդոսի նավատորմերի կողմից։

Էպիկուրականության հետևորդ փիլիսոփա Պրոտարկուսը եղել է Բարգիլիայից։

thumb|Բարգիլիայի զսպող կամ պաշտպանական պատի ավերակները:

Բարգիլիայի նավահանգստի կողքի հրվանդանին եղել է խոշոր դամբարան։ Հելլենիստական ժամանակաշրջանից (Մ.թ.ա. 200-150 թթ.) թվագրված հուշարձանը նվիրված էր Սկիլա ծովային հրեշին։ Իրական չափերից մեծ Սկիլայի արձանը մի խումբ որսկան շների հետ սկզբում գտնվում էր շենքի գագաթին։ Այս արձանախմբի մնացած մասը՝ քարե կառույցների այլ մասերի հետ գտնվում են Բրիտանական թանգարանում։

Ներկայումս Բարգիլիայում կան բավականին մեծ ավերակներ, ներառյալ տաճարի մնացորդները, թատրոնը, մեծ պաշտպանական պատը և մարմնամարզական դպրոցը։

## Ֆրեյա Սթարկի այցելությունը Բարգիլիա

Գրող-ճանապարհորդ Ֆրեյա Սթարկն այցելել է Բարգիլիա, երբ 1950-ականներին ճամփորդել է Կարիայում։ Ստորև բերված է աշխարհագրական ամսագրում հրապարակված իր ճանապարհորդության մասին զեկույցից մի հատված։

## Բարգիլիայի առաջարկվող վաճառք

Երկրի խոշորագույն Հուրիեթ թերթի տվյալներով՝ Բարգիլիա քաղաքը վաճառվում է 22 մլն Թուրքական լիրա չնչին գումարով (մոտ 8 մլն եվրո)։

Թուրք հնագետները մի քանի անգամ դիմել են երկրի Մշակույթի և զբոսաշրջության նախարարությանը՝ խնդրելով օտարել բազմաթիվ հնագիտական հուշարձաններ, ինչպիսիք են Բարգիլիան, որպեսզի նրանց պաշտպանությունն ապահովվի։ Հնագետների ասոցիացիայի ավագ անդամ Բիննուր Չելեբին ասել է. «Ցավոք, անբավարար բյուջեի պատճառով հնագիտական օբյեկտները բռնագրավվում են միայն պեղումների կամ քաղաքային նախագծերի ժամանակ», և զգուշացրել է, որ որոշ սեփականատերեր կարող են չհասկանալ իրենց տարածքի պատմական արժեքը և շինարարություն սկսել դրանց վրա։ Նա հավելել է. «նման օբյեկտների մասնավոր սեփականությունը խոչընդոտում է հնագիտական աշխատանքներին։ Սակայն, անձը կամ անձինք, ովքեր ձեռք են բերում այդ տարածքները, բացարձակապես չեն կարող վարել որևէ շինարարական գործունեություն»։

Անտիկ քաղաքի վաճառքի հարցող զբաղվող գործակալ Հալիլ Իկան Թավասլին ասել է, որ զգալի թվով պոտենցիալ գնորդներ արդեն հետաքրքրված են քաղաքով, բայց 2015 թվականի հունվարի 20-ի դրությամբ ոչ մի պայմանագիր չի կնքվել։

2018 թվականին թերթը հայտնել է, որ գնորդ չգտնվելու պատճառով գինը նվազել է մինչև 5,6 մլն ֆունտ ստեռլինգ։

## Ծանոթագրություններ

Կատեգորիա:Թուրքիայի նախկին բնակավայրեր
Կատեգորիա:Ասիայի կաթոլիկ նստավայրեր
Կատեգորիա:Թուրքիայի հին հունական հնավայրեր
Եվգենի Տոմիխին

**Եվգենի Տոմիխին** (, ), ռուս դիվանագետ։

## Կենսագրություն
1989 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է չինարենին և անգլերենին։

1990 թվականից զբաղվում է դիվանագիտական գործունեությամբ։

2007 թվականից մինչև 2009 թվականը եղել է Ռուսաստանի Դաշնության արտաքին գործերի նախարարության Ասիայի առաջին դեպարտամենտի տնօրենի տեղակալ։

2009-ից մինչև 2016 թվականը Չինաստանի Ժողովրդական Հանրապետությունում եղել է Ռուսաստանի դեսպանատան խորհրդական-դեսպանորդ։

2016-2018 թվականներին եղել է Ռուսաստանի Դաշնության արտաքին գործերի նախարարության հատուկ հանձնարարականների դեսպան։

2018 թվականի նոյեմբերի 2-ից Թաիլանդում հանդիսանում է Ռուսաստանի Դաշնության արտակարգ և լիազոր դեսպան և Բանգկոկում ԷՍԿԱՏՕ-ի մշտական ներկայացուցիչ։

## Անձնական կյանք
Ամուսնացած է, ունի երեք որդի։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2011 թվականի հուլիսի 25)
* 1-ին դասի արտակարգ և լիազոր դեսպանորդ (2018 թվականի հունիսի 11)

## Ծանոթագրություններ

## Արտաքին հղումներ
* Страница посла на сайте Посольства России в Таиланде

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Ռոման Եմելյանով

**Ռոման Պավլովիչ Եմելյանով** (, ), ռուս ֆուտբոլիստ, «Ուրալ» ակումբի կիսապաշտպան։

## Կենսագրություն
Ռոման Եմելյանովը ֆուտբոլով սկսել է զբաղվել հարազատ Պավլովո տարածաշրջանի Նիժնի Նովգորոդ քաղաքի ՄՊՄԴ-ում։ 2005 թվականին նրան հրավիրել են Յուրի Կոնոպլյովի անվան ֆուտբոլային ակադեմիա, որը հովանավորվում էր Ռոման Աբրամովիչի «Ֆուտբոլի ազգային ակադեմիա» հիմնադրամի կողմից։ 2008 թվականից Եմելյանովը սկսել է հանդես գալ Ռուսաստանի երկրորդ դիվիզիոնի «Տոլյատի» ակումբում։ 2010 թվականին տեղափոխվել է «Շախտյորի» երիտասարդական թիմ։

2009 թվականի մարտին Ռոման Եմելյանովը, որպես Կոնոպլյովի անվան ակադեմիայի ամենատաղանդավոր շրջանավարտ, երկշաբաթյա ստաժավորման էր մեկնել Լոնդոնի «Չելսի», որն այդ ժամանակ գլխավորում էր Գուս Հիդինգը։ Եմելյանովը մի քանի սպարինգ-հանդիպումներ է անցկացրել «Չելսիի» հիմնական կազմի մասնակցությամբ, այդ թվում՝ թիմը, որի կազմում հանդես էր գալիս ռուս ֆուտբոլիստը, 7:1 հաշվով հաղթել է ակումբին, որտեղ հանդես էր գալիս Միկայել Էսյենը.

2010 թվականի հունվարին Ռոման Եմելյանովը եռամյա պայմանագիր է կնքել Դոնեցկի «Շախտյորի» հետ, որը 17-ամյա հենակետային կիսապաշտպանի համար վճարել է 1 միլիոն դոլար, ինչը համարվում է տրանսֆերային բարձր գումար նման տարիքի ֆուտբոլիստների համար։ Եմելյանովը մարզվել է «Շախտյորի» ռեզերվային և երիտասարդական կազմերի հետ, մինչև օգոստոսին ակումբը նրան տարեկան վարձավճարով չի հանձնել Լուգանսկի «Զարյային»։ Եմելյանովը «Զարյայի» կազմում նորամուտը կատարել է 2010 թվականի սեպտեմբերի 12-ին։ Իսկ Դոնեցկի «Շախտյորում» Ռոմանը նորամուտը կատարել է 2011 թվականի օգոստոսի 21-ին՝ Մարիուպոլի «Իլիչևեց» ակումբի դեմ խաղում։

2011 թվականի օգոստոսի 26-ին Ռոստովը «Շախտյորից» վարձակալել էր Եմելյանովին մինչև մրցաշրջանի ավարտը։ 2014 թվականի սեպտեմբերին 22-ամյա կիսապաշտպանը վարձավճարով տեղափոխվել է Դոնեցկի «Շախտյորից»։ Պայմանագիրը նախատեսված էր մինչև մրցաշրջանի ավարտը։ Եկատերինբուրգի ակումբին է պատկանում նաև ֆուտբոլիստի տրանսֆերի առաջնահերթ իրավունքը։ 2015 թվականի փետրվարին «Ուրալը» Եմելյանովի հետ կնքել է լիարժեք 2,5 տարվա պայմանագիր։ 2016 թվականի հուլիսի 31-ին խփել է իր առաջին գոլը «Ուրալի» կազմում՝ «Ուֆայի» դեմ խաղում։

## Ձեռքբերումներ
; «Ռոստով»
* Ռուսաստանի գավաթի դափնեկիր - 2013/14
; «Ուրալ»
* Ռուսաստանի գավաթի եզրփակչի մասնակից - 2016/17

## Ծանոթագրություններ

## Արտաքին հղումներ
* 
* Ֆուտբոլիստի էջը «Ուրալ» ՖԱ-ի պաշտոնական կայքում

Կատեգորիա:Շախտյոր Դոնեցկի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Այնտեղ, ուր դիպչում են ձեռքերը

**«Այնտեղ, ուր դիպչում են ձեռքերը»** (), 2018 թվականի արտադրության դրամա ժանրի բրիտակական ֆիլմ։ Ռեժիսորը և սցենարիստը Ամմա Ասանտեն է, ֆիլմում նկարահանվել են Ամանդլա Սթենբերգը, Ջորջ Մաքքեյը, Էբբի Քորնիշը, Քրիստոֆեր Էքլստոնը և Թոմ Սուիթը։

Ֆիլմի պրեմիերան տեղի է ունեցել Տորոնտոյի միջազգային ֆիլմի փառատոնի ընթացքում, 2018 թվականի սեպտեմբերի 9-ին։ Ամերիկայի Միացյալ Նահանգներում այն թողարկվել է թատերական եղանակով՝ 2018 թվականի սեպտեմբերի 14-ին՝ *[[Vertical Entertainment]]*-ի կողմից։

## Սցենար
Ֆիլմը խառնարյուն աղջկա շուրջը կատավող իրադարձությունների մասին է, որը սիրահարվում է հիտլերյան երիտասարդության ներկայացուցչին և պայքարում՝ Նացիստական Գերմանիայում ապրելու համար։ Գլխավոր հերոսուհին՝ Լեյնան, ներկայացվել է որպես գերմանացի ազգայնական և հակասեմական։ Լուցը էսէսական բարձրաստիճան սպայի որդի է և հիտլերյան երիտասարդության վառ ներկայացուցիչ։

Լեյնան և Լուցը սիրում են իրար և սպասում են երեխայի։ Հանգամանքների բերումով Լեյնան հայտնվում է նացիստական ճամբարում, որտեղ իր հղիությունը պետք է գաղտնիք մնար։ Լուցը, ճամբարում որպես զինվոր հայտնվելով, իմանում է Լեյնայի հղիության մասին։ Երբ ամերիկացիները պայթեցնում են ճամբարը, նրանք ցանկանում են փախչել, սակայն Լուցի հայրը սպանում է որդուն։ Լեյնան, տեսնելով այդ ամենը, շոկի է ենթարկվում և մնում է գետնին նստած, մինչև ամերիկացի զինվորը տանում է նրան։ Յոթ շաբաթ անց Ամերիկայում աղջիկը գտնում է մորը և եղբորը։

## Դերասանական կազմ
* Ամանդլա Սթենբերգ՝ Լեյնայի դերում
* Ջորջ Մաքքեյ՝ Լուցի դերում
* Էբբի Քորնիշ՝ Քերցինի դերում
* Քրիստոֆեր Էքլստոն՝ Հայնզի դերում
* Թոմ Սվիթ՝ Քոենի դերում

## Արտադրություն
Ֆիլմի նկարահանումներն սկսվել են 2016 թվականի նոյեմբերին և ավարտվել 2016 թվականի դեկտեմբերին։ Նկարահանումները տեղի են ունեցել Բելգիայում (Վերիստերի ածուխի հանքավայր) և Մեն կղզում։

## Թողարկում
2017 թվականի մայիսի 20-ին *[[Sony Pictures Entertainment|Sony Pictures Worldwide Acquisitions]]*-ը ձեռք է բերել ֆիլմի միջազգային իրավունքները՝ բացառությամբ Եվրոպայի և Ավստրալիայի որոշ տարածքների։ Համաշխարհային պրեմիերան տեղի է ունեցել 2018 թվականի սեպտեմբերի 9-ին՝ Տորոնտոյի միջազգային ֆիլմի փառատոնի ժամանակ։ ԱՄՆ-ում ֆիլմը թողարկվել է 2018 թվականի սեպտեմբերի 14-ին՝ *Vertical Entertainment*-ի կողմից։

## Արձագանք
*[[Rotten Tomatoes]]* կայքում ֆիլմը ունի 42% դրական ձայներ՝ հիմնված 48 արձագանքների վրա, միջին միավորը 5.34/10 է։ Կայքում ասվում է. «*Այնտեղ, ուր դիպչում են ձեռքերը* ֆիլմը հատկանշական է նրանով, որ բացահայտում է Երկրորդ համաշխարհային պատերազմի քիչ քննարկված կողմը»։ Ֆիլմը քննադատությունների է արժանացել նացիստների ռոմանտիզացիայի և սևամորթ կանանց ֆետիշիզմի համար։

## Ծանոթագրություններ

## Արտաքին հղումներ
* 
* 
* 
* 

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:Բրիտանական ռազմական ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Մարսել Բրոյեր

**Մարսել Լայոշ Բրոյեր** (, ), գերմանացի և ամերիկացի ճարտարապետ, դիզայներ։

## Կենսագրություն
Ծնվել է Հունգարիայում, հրեական ընտանիքում։ Պատանեկության տարիներին տեղափոխվել է Վայմար և ընդունվել Բաուհաուզ, որտեղ նա մնացել է դասավանդելու։ 1920-ականներին Բրեյերը հիմնականում զբաղվել է կահույքի ձևավորմամբ, հենց այդ ժամանակ նա ստեղծել է «*Վասիլի*» (1925) հանրահայտ աթոռը, որը նվիրված էր նկարիչ Վասիլի Կանդինսկուն։ «*Վասիլին*» պատրաստված էր կտավից և պողպատե խողովակներից, որոնց օգտագործումը հեղինակին հուշել է հեծանիվի ղեկը։ Այս տեխնոլոգիայի հիման վրա նա ստեղծել է վահանակով աթոռների արտահայտիչ նմուշներ։

1920-ական թվականների վերջին Բրեյերը տեղափոխվել է Բեռլին ՝ ճարտարապետությամբ զբաղվելու նպատակով։ Նրա նախագծերով տներ են կառուցվել Վիսբադենում և Ցյուրիխում։ Հիտլերի իշխանության գալուց հետո, ճարտարապետը, լինելով հրեա, արտագաղթել է Լոնդոն (1933) և ԱՄՆ (1937)։ Ոգեշնչված բրիտանացի մոդեռնիստների աշխատանքով՝ Բրեյերը նրբատախտակից ստեղծել է «*Երկար աթոռը*»։ Նյու Յորքում Բրեյերը կրկին զբաղվել է դասավանդմամբ, ծանոթացել Ֆ. Ջոնսոնի և Բեյ Յումինի հետ, Գրոպիուսի հետ ստեղծել է մի քանի ճարտարապետական նախագիծ։

1941 թվականին Բրեյերը ստեղծել է սեփական բյուրոն՝ կենտրոնանալով հիմնականում բնակելի շենքերի նախագծման վրա։ Այս շրջանի նրա նորամուծությունների թվում են «*Երկմիջուկ տունը*» (ննջասենյակների և այլ սենյակների համար առանձին թևերով) և «*Թիթեռ տանիքը*»։ 1953 թվականին ճարտարապետը հաղթել է Փարիզում ՅՈՒՆԵՍԿՕ-ի կենտրոնակայանի նախագծման մրցույթում, ինչը կարևոր նշաձող էր բրուտալիզմի զարգացման մեջ։ 1960-1970-ական թվականներին Բրեյերը շարունակել է կառուցել երկաթբետոնից պատրաստված մեծ շինություններ, որոնց գլուխգործոցներն են Նյու Յորքի Ամերիկյան արվեստի թանգարանի շենքը (1966) և *AT Tower*  աշտարակը Քլիվլենդում (1971):

Ճարտարապետը երկու անգամ ամուսնացել էր և ուներ երկու երեխա։

Մարսել Բրեյերը մահացել է 1981 թվականի հուլիսի 1-ին։

Նրա դիզայներական աշխատանքների ցուցահանդեսները անցկացվում են մինչև օրս, և «Բաուհաուզի» գաղափարները պահպանում են իրենց ազդեցությունը 21-րդ դարում։

## Ծանոթագրություններ

Կատեգորիա:Ամերիկացի դիզայներներ
Կատեգորիա:Ամերիկացի ճարտարապետներ
Կատեգորիա:Գերմանացի դիզայներներ
Կատեգորիա:Գերմանացի ճարտարապետներ
Նիկոլայ Օրեսմ

**Նիկոլայ Օրեսմ** (), ուշ միջնադարի ազդեցիկ փիլիսոփա։ Նա հայտնի է իր բավականին տպավորիչ աշխատություններով՝ տնտեսագիտության, ֆիզիկայի, մաթեմատիկայի, աստղագուշակության և աստղագիտության, փիլիսոփայության և աստվածաբանության հետ կապված։ Նա եղել է Լիզիեի եպիսկոպոսը, թարգմանիչ, Ֆրանսիայի Շառլ Իմաստուն թագավորի խորհրդատուն և 14–րդ դարի ամենախոշոր մտածողներից մեկը Եվրոպայում։

## Օրեսմի կյանքը
Նիկոլայ Օրեսմը ծնվել է 1320–1325 թվականներն ընկած ժամանակահատվածում Նորմանդիայի Կան քաղաքի մոտակայքում գտնվող Ալլեմայնես գյուղում, որն այժմյա Ֆլերի սյուր Օրնն է։ Ոչինչ հայտնի չէ իր ընտանիքից։ Այն փաստը, որ վերջինս Փարիզի համալսարանում ուսանելու տարիներին հաճախել է ամբողջովին հովանավորած և սուբսիդավորված Նավարի քոլեջը՝ նախատեսված շատ աղքատ ուսանողների համար, ովքեր ի վիճակի չեն հոգալ իրենց ուսման ծախսը, կարելի է ենթադրել որ նա գյուղական ընտանիքից էր։

Փարիզում Օրեսմը բնափիլիսոփայության ուղղվածությամբ ֆրանսիական դպրոցի այսպես կոչված հիմնադիրի՝ Ժան Բյուրիդանի, Ալբերտ Սաքսոնացու և հավանաբար Մարսիլիուս Ինգենացու հետ միասին ուսումնասիրել է արվեստի ճյուղեր՝ ստանալով մագիստրոսի աստիճան։

1348 թվականին Օրեսմը Փարիզում աստվածաբանության ֆակուլտետի ուսանող էր։ 1356 թվականին նա ստացել է դոկտորի աստիճան։ 1364 թվականին նշանակվել է Ռուանի մայր տաճարի ավագ քահանա։ Մոտ 1369 թվականին Շառլ Իմաստունի պահանջով սկսել է թարգմանել Արիստոտելի աշխատանքները, իսկ Շառլ Իմաստունն իր հերթին 1371 թվականին նրան շնորհել է կրթաթոշակ և Օրեսմը թագավորի հովանո ներքո 1377 թվականին նշանակվել է Լիզեի եպիսկոպոսը։ Նա վախճանվել է 1382 թվականին Լիզեում։

## Տիեզերագիտության մեջ Օրեսմի ներդրումը
Իր՝ «*Livre du ciel et du monde»* աշխատության մեծ Օրեսմը առաջ է քաշել մի շարք վարկածներ՝ կապված Երկիր մոլորակի իր առանցքի շուրջը օրապտույտի հետ ։ Աստղագիտական տեսանկյունից նա եկել է այն եզրահանգմանը՝ եթե երկիրն է պտտվում, ոչ թե երկնոլորտը, ապա աստղագետների կողմից հաշվարկված բոլոր շարժումները, որոնք տեսանելի են երկնքում, ճիշտ նույն տեսքը կունենային ասես երկնոլորտն է պտտվում երկրի շուրջը։ Նա հերքեց այն ֆիզիկական վարկածը, որ եթե երկիրը պտտվում էր, ապա այն իր հետևում թողնում է մթնոլորտը՝ արևելքից արևմուտք հզոր հոսանք ապահովելով։ Իր դիտարկմամբ երկնոլորտը, ջրոլորտը և մթնոլորտը, երեքն էլ նույն կերպ են պտտվում։ Ինչ վերաբերում է Աստվածաշնչում մեջբերված այն հատվածին, որտեղ խոսվում է արեգակի պտույտի մասին, նա ասել է, որ դա պետք չէ բառացիորեն ընդունել։ Նա նաև նշել է, որ փոքրիկ Երկիր մոլորակի համար ավելի ձեռնտու կլինի իր առանցքի շուրջը պտտվել, քան այդ հսկայական աստղերի մթնոլորտի շուրջը։ Այնուամենայնիվ նա նաև եկել է այն եզրահանգմանը, որ այս փաստարկները համոզիչ էին և բոլորը, ինչպես նաև ինքը պնդում են, որ երկինքն է պտտվում, ոչ թե երկիրը։

## Ծանոթագրություններ

Կատեգորիա:Մաթեմատիկոսներ այբբենական կարգով
Կատեգորիա:Միջնադարյան փիլիսոփաներ
Կատեգորիա:Ֆրանսալեզու գրողներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի աստղագետներ
Կատեգորիա:Ֆրանսիացի աստվածաբաններ
Կատեգորիա:Ֆրանսիացի գիտնականներ
Կատեգորիա:Ֆրանսիացի եպիսկոպոսներ
Կատեգորիա:Ֆրանսիացի երաժշտագետներ
Կատեգորիա:Ֆրանսիացի թարգմանիչներ
Կատեգորիա:Ֆրանսիացի հոգեբաններ
Կատեգորիա:Ֆրանսիացի մաթեմատիկոսներ
Կատեգորիա:Ֆրանսիացի տնտեսագետներ
Կատեգորիա:Ֆրանսիացի փիլիսոփաներ
Կատեգորիա:Ֆրանսիացի ֆիզիկոսներ
Բալլադ ծխեցված վագոնի մասին

«**Բալլադ ծխեցված վագոնի մասին**», Ալեքսանդր Կոչետկովի բանաստեղծությունը, որի ամենաճանաչված արտահայտությունն է «с любимыми не расставайтесь» (): Հայտնի է դարձել «Ճակատագրի հեգնանք, կամ բաղնիքդ անուշ» ֆիլմում հնչելուց հետո։ 2015 թվականին «Ռուսկի ռեպորտյոր» հանդեսի անցկացրած սոցիոլոգիական հետազոտության արդյունքում երգի տեքստը 51-րդ տեղն Է զբաղեցրել Ռուսաստանում ամենահայտնի հարյուր բանաստեղծական տողերում։ Հետազոտությունում ներառված են եղել ռուսական և համաշխարհային դասականներ։

## Ստեղծման պատմություն

«Բալլադ...»-ը գրվել է պատահական փրկությունից ստացած տպավորության տակ. 1932 թվականի հոկտեմբերին կնոջից՝ Նինա Գրիգորևնա Պրոզրիտելևայից բաժանվելը 3 օրով հետաձգելու համար Կոչետկովը հանձնել է Սոչի-Մոսկվա գնացքի տոմսը, որն աղետի Էր ենթարկվել։ 1932 թվականի հոկտեմբերի 16-ին Մոսկվայի Լյուբլինո կայարանում տեղի է ունեցել Սոչիի № 2 արագընթաց գնացքի վթարը։ Մահացել է 36 մարդ, տուժել 51 մարդ։ Դատարանի որոշմամբ վթարի մեղավոր են ճանաչվել կայանի պետը (գնդակահարվել է), կայարանի հերթապահը (ստացել է 8 տարի), պահակը (դատապարտվել է 6 տարվա ազատազրկման), ազդանշանորդը (դատապարտվել է 1 տարվա ազատազրկման)։ Այդ գնացքով Կոչետկովի ժամանման մասին տեղյակ ընկերները նրան մահացած են համարել և ցնցվել, երբ նա երեք օր անց հայտնվել է Մոսկվայում։ Մոսկվայից Նինա Գրիգորևնայի կողմից ստացված առաջին նամակում այդ բանաստեղծությունն էր։

Դեռ Հայրենական մեծ պատերազմի ժամանակ «Բալլադ ծխեցված վագոնի մասին» արտագրում էին ձեռքերից ու նամակներ ուղարկում։ Բանաստեղծությունը լայն տարածում է գտել «Կռասնի ֆլոտ» թերթի թղթակից, Սևաստոպոլի պաշտպանության մասնակից գրող Լեոնիդ Սոլովյովի (Հոջա Նասրեդինի մասին գրքի հեղինակ) շնորհիվ։ 1942 թվականի ձմռանը նա Տաշքենդում ծանոթացել է Կոչետկովի հետ, նրանից լսել «Բալլադը...» և բանաստեղծությունը գրել նոթատետրում։

Բայց բանաստեղծությունը հրատարակվել է միայն 1966 թվականին «Պոեզիայի օր» ալմանախի 298-րդ էջում՝ Լև Օզերովի կարճ նախաբանով։
[thumb|300px|Կոչետկովի հուշատախտակը [կոլումբարիումում: Տողեր «Բալլադ...»-ից]]

## Զուգահեռներ
Գրականագետ Իլյա Կուկուլինի կարծիքով՝ «Բալլադը» կարող էր օրինակ ծառայել Կոնստանտին Սիմոնովի համար, որը պատերազմի ժամանակ գրել էր «Սպասիր ինձ» բանաստեղծությունը։

## Մշակույթում
* Բանաստեղծությունն Անդրեյ Մյագկովի և Վալենտինա Տալիզինայի կատարմամբ հնչել է 1975 թվականին նկարահանված «Ճակատագրի հեգնանք, կամ բաղնիքդ անուշ» ֆիլմում։
* «Բալլադ...»-ի ամենահայտնի տողով կոչվել է Ալեքսանդր Վոլոդինի պիեսը, որի հիման վրա նկարահանվել է համանուն ֆիլմը։
* 2016 թվականին Մաքսիմ Ֆադեևը գրել է բանաստեղծության երաժշտությունը և Նարգիզ Զակիրովայի հետ համատեղ ձայնագրել «С любимыми не расставайтесь» երգը։
* Դոնսկոե գերեզմանատանը գտնվող Կոչետկովի տապանաքարի վրա գրված է «Բալլադ...»-ից քառյակ։

## Ծանոթագրություններ

Կատեգորիա:Բալլադներ
Ռութ Քիրնի

**Ռութ Քիրնի** (, ), իռլանդացի դերասանուհի։

## Կենսագրություն
Քիրնին ծնվել է Լոնդոնում, իռլանդական ընտանիքում։ Երբ նա հինգ տարեկան էր, ծնողների հետ տեղափոխվել է Դուբլին։ Վաղ տարիքում որոշել է դերասանուհի դառնալ։ Քիրնին սովորել է Թրինիթի քոլեջի դրամայի դպրոցում, այնուհետև վերադարձել Անգլիա և շարունակել ուսումը Բրիստոլ Օլդ Վիկի թատերական դպրոցում։ Ուսման վարձը վճարելու համար Ռութը մատուցողուհի է աշխատել և կես դրույքով այլ աշխատանքներ է կատարել։ 2009-2010 թվականներին նա խաղացել է թատրոնում, մասնակցել «Օ, ինչ հրաշալի պատերազմ է», «Օթելլո», «Որքան կարևոր է լուրջ լինելը», «Երեք քույր» և այլն ներկայացումների։ 2010 թվականին ուսումն ավարտելուց հետո Քիրնին ստացել է Ջես Փարքերի դերը «Յուրայի շրջանի պորտալ» գիտաֆանտաստիկ սերիալում, որտեղ նկարահանվել է երկու եթերաշրջանների ընթացքում։

2012 թվականին Քիրնին նորամուտը նշել է ամերիկյան հեռուստատեսությամբ՝ դրվագային դեր խաղալով «Գաղտնի կապեր» սերիալում, 2014 թվականին նկարահանվել է «Տիրան» սերիալի երկու դրվագներում։ Ավելի խոշոր` սերիական մարդասպան Դեյզի Լոկի դերը նա ստացել է Fox հեռուստաալիքի «Հետևորդներ» դետեկտիվ սերիալում, որտեղ նրա հերոսուհին պարբերաբար հայտնվում էր երրորդ եթերաշրջանի ընթացքում, որն էկրան էր բարձրացել 2015 թվականին։ Այս սերիալում նկարահանումների ավարտից հետո Քիրնիին հրավիրել են Լոս Անջելես՝ Netflix-ի նոր կատակերգական սերիալում դերի համար։ Այնուհետև Ռութը «Մաքուր էջից» սերիալում ստացել է Լոնդոն անունով մատուցողուհու դերը։ Նրա հերոսուհին սերիալի կենտրոնական կերպարներից մեկն է, որը սիրային եռանկյունում է Ուիլ Առնետի և Դևիդ Սալիվանի հերոսների հետ։ Առաջին հաջող խաղաշրջանից հետո սերիալը երկարացվել է երկրորդով, որտեղ նույնպես Քիրնին նկարահանվել է։ Քիրնին նաև նկարահանվել է Epix հեռուստաալիքի «Հասնել գաճաճին» սերիալի երեք դրվագներում, որի ցուցադրությունը սկսվել է 2017 թվականին։

## Անձնական կյանք
2009 թվականին Քիրնին սկսել է հանդիպել դերասան Թեո Ջեյմսի հետ, որի հետ սովորել է Բրիստոլի թատերական դպրոցում։ Նրանց հարաբերությունների մասին հանրությանը հայտնի է դարձել 2012 թվականին, հաղորդվել էր, որ 2015 թվականին նրանք նշանադրվել են։

## Ֆիլմագրություն

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Իռլանդացի դերասաններ
Վիկտոր Տրիֆոնով

**Վիկտոր Տրիֆոնով** (, ), խորհրդային և ռուս դիվանագետ։

## Կենսագրություն
Ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։

1961 թվականից զբաղվում է դիվանագիտական գործունեությամբ։

* 1961 թվականից մինչև 1964 թվականը և 1968 թվականից մինչև 1971 թվականը Չինաստանի Ժողովրդական Հանրապետությունում եղել է ԽՍՀՄ դեսպանատան աշխատակից։
* 1974 թվականից մինչև 1981 թվականը և 1984 թվականից մինչև 1987 թվականն ԱՄՆ-ում եղել է ԽՍՀՄ դեսպանատան աշխատակից։
* 1990 թվականի դեկտեմբերի 6-ից մինչև 1994 թվականի սեպտեմբերի 13-ը Մավրիկիոսի Հանրապետությունում եղել է Խորհրդային Միության, իսկ 1991 թվականից հետո՝ Ռուսաստանի Դաշնության արտակարգ և լիազոր դեսպան։
* 1996 թվականից մինչև 2001 թվականը Թայվանում եղել է Մոսկվա-Թայբեյ հանձնաժողովի ներկայացուցչության ղեկավար։

## Անձնական կյանք
Ամուսնացած է, ունի երկու երեխա։

## Դիվանագիտական աստիճան
* 1-ին դասի արտակարգ և լիազոր դեսպանորդ (1990 թվականի դեկտեմբերի 6)
* Արտակարգ և լիազոր դեսպան (1994 թվականի հունիսի 20)

## Ծանոթագրություններ

## Արտաքին հղումներ
* Биография на сайте Центра военно-политических исследований МГИМО
* Профиль на сайте МИА «Россия сегодня»

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Մաջ Քենեդի

**Մաջ Քենեդի** (, ), ամերիկացի դերասանուհի։

## Կենսագրություն
Ծնվել է Չիկագոյում, իսկ 1906 թվականին տեղափոխվել է Նյու Յորք, որտեղ պլանավորել է դառնալ նկարազարդող, ընդունվել է Ուսանողական նկարչական լիգա։ Այնտեղ նա սկսել է մասնակցել տեղի թատրոնի բեմադրություններին և այդ ժամանակ ամբողջովին խորասուզվել է թատերական ստեղծագործությունների մեջ։ 1912 թվականին Քենեդին առաջին անգամ ելույթ է ունեցել Բրոդվեյում, որտեղ հետագա մի քանի տարիների ընթացքում ճանաչում է ձեռք բերել ժողովրդի և քննադատների կողմից։ 1917 թվականին դերասանուհին պայմանագիր է կնքել Մետրո-Գոլդուին-Մայեր կինոֆիլմերի արտադրության ընկերության հետ, և մի քան տարի մնացել է բեմում՝ հայտնվելով մի քանի ֆիլմերում, որոնց շարքում են «Ծաղկող հրեշտակ» (1920) և «Ճիշտ է» (1920) ֆիլմերը։ Ֆիլմերում նրա հաջողակ կարիերան տևել է մինչև 1920-ական թվականները, որտից հետո վերադարձել է Բրոդվեյ։

1927 թվականին մահացել է առաջին ամուսինը՝ Հարոլդ Բոլսթերը՝ Նյու Յորքում  խոշոր ֆինանսական կազմակերպության աշխատակից։ Ամուսնու մահից հետո նրա ողջ կարողությունը ժառանգել է կինը, որը կազմում էր շուրջ 500,000$: 1934 թվականին Քենեդին երկրորդ անգամ ամուսնացել է դերասան և ռադիոհաղորդավար Ուիլյամ Բ. Հենլիի հետ, որից հետո գրեթե երկու տասնամյակ հեռացել է դերասանակ կարիերայից։

1952 թվականին նորից հայտնվել է կինոէկրանին և հաջորդող տարիներին ակտիվորեն նկարահանվել ֆիլմերում և հեռուստատեսությունում։ Այդ տարիներին նրա մասնակցությամբ թողարկված ֆիլմերից են «Փրկիր ամուսնությունը» (1952), «Ամուսնական նախաճաշ» (1956), «Կյանքի ծարավ», «Լողացող տունը» (1958), «Հյուսիսից հյուսիս-արևմուտք» (1959) և «Ուժասպառ ձիերին կրակում են, ճիշտ չէ՞» (1969): Հեռուստաէկրանում նա «Ալֆրեդ Հիչկոկը ներկայացնում է» սերիալում ունեցել է մշտական դեր։ 1965 թվականին 33 տարվա ընդմիջումից հետո վերադարձել է Բրոդվեյ «Շատ հարուստ կինը» պիեսում, որտեղ նրա գործընկերը Ռութ Գորդոնն էր, ում հետ նրանք կապված են եղել երկար տարիների ընկերությամբ։ Դերասանական կարիերան շարունակվել է մինչև 1976 թվականը, երբ էկրանին է հայտնվել նրա մասնակցությամբ վերջին ֆիլմը՝ «Մարաթոն», որտեղ դերասանուհին հայտնվել է էպիզոդներից մեկում։

Կյանքի վերջին տարիները Մաջ Քենեդին անց է կացրել կալիֆորնիական Վուդլենդ-Հիլլզ քաղաքում, որտեղ էլ 1987 թվականին 96 տարեկանում մահացել է՝ շնչառական անբավարարությունից։ Կինոարտադրության մեջ իր թողած ավանդի համար նա Հոլիվուդյան փառքի ծառուղում ունի աստղ։

## Ծանոթագրություններ

## Աղբյուրներ
* 
* 
* 
* 

## Արտաքին հղումներ
* Мадж Кеннеди (англ.) на сайте Find a Grave

Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք Կալիֆոռնիայից
Կատեգորիա:Բնօրինակում անաղբյուր հոդվածներ
Կատեգորիա:Դերասանուհիներ այբբենական կարգով
Կատեգորիա:Թատրոնի դերասաններ
Կատեգորիա:Կինոդերասաններ
Կատեգորիա:Համր կինոյի դերասաններ
Կատեգորիա:Հոլիվուդյան փառքի ծառուղի
Կատեգորիա:Թատրոնի ամերիկացի դերասանուհիներ
Կատեգորիա:Դերասանուհիներ Կալիֆոռնիայից
Չեթ Հանթլի

**Չեսթեր Ռոբերտ «Չեթ» որսորդական** (, ), ամերիկյան ռադիո և հեռուստամեկնաբան, որը լայնորեն հայտնի է NBC հեռուստաալիքում Դեյվիդ Բրինկլիի հետ համատեղ երեկոյան նորությունների թողարկման շնորհիվ` *The Huntley-Brinkley Report*, այստեղ աշխատել է 1956 թվականից 14 տարի։

## Կենսագրություն
Ծնվել է 1911 թվականի դեկտեմբերի 10-ին Մոնտանա նահանգի Քարդվել քաղաքում ՝ Փերսի Ադամս Հանթլիի և Բլանշ Ուոդին Հանթլի ընտանիքում։ Նա ընտանիքի չորս երեխաներից ավագն էր և միակ որդին։ Նրա հայրը հեռագրագետ էր և  աշխատել է Խաղաղօվկիանոսյան Հյուսիսային երկաթուղում (անգլ.՝ Northern Pacific Railway) և ընտանիքը հաճախ տեղափոխվել է Մոնտանա նահանգի տարբեր քաղաքներ, երբ Չեսթերը  երեխա էր։

Ավարտելով Մոնտանայի Ուայթհոլի ավագ դպրոցը, նա հաճախել է Բոզմենի Մոնտանայի պետական համալսարան, որտեղ նա դարձել է Սիգմա Ալֆա Էփսիլոնի եղբայրության անդամ։ Այնուհետև նա հաճախել է Սիեթլի Կորնիկի արվեստի քոլեջ և 1934 թվականին ավարտել է Վաշինգտոնի համալսարանը՝ խոսքի ոլորտի մասնագիտությամբ։

Հանթլին ռադիոյում կարիերան սկսել է Սիեթլի «KIRO (AM)» ռադիոկայանում լուրերի թողարկումներում, այնուհետև աշխատել է Սպոկանի ռադիոկայաններում և Պորտլենդում։ 1956 թվականին Չեթ Հանթլին սկսել է աշխատել NBC-ի համար, Դեյվիդ Բրինկլի  հետ համատեղ վարելով «The Huntley-Brinkley Report»-ը։

Մահացել է 1974 թվականի մարտի 20-ին` Բիք Սքայ քաղաքում` թոքերի քաղցկեղից։ Թաղվել է Բոզմենում՝ Sunset Hills գերեզմանատանը։

1956 թվականին Հանթլիին շնորհվել է *Alfred I. duPont Award* մրցանակը։ 1988 թվականին ընդգրկվել է ամերիկյան «*Հեռուստատեսության փառքի սրահում*»։

Նա ամուսնացել է երկու անգամ` Ինգրիդ Ռոլինի (1936-1959) և Թիփի Ստրինջերի (1959-1974) հետ։ Առաջին ամուսնությունից ուներ երկու դուստր։

## Ծանոթագրություններ

## Արտաքին հղումներ
* Chet Huntley 
* HUNTLEY CHET - U.S. Broadcast Journalist 

Կատեգորիա:Ամերիկացի լրագրողներ
Կատեգորիա:Թոքի քաղցկեղից մահացածներ
Կատեգորիա:Ամերիկացի դերասաններ
Կատեգորիա:Ամերիկացի հաղորդավարներ
Ռոզմարի Դանսմոր

**Ռոզմարի Դանսմոր** (, ), կանադացի դերասանուհի և թատրոնի ռեժիսոր։

## Կենսագրություն
Դանսմորը ծնվել է Ալբերտա նահանգի Էդմոնտոն քաղաքում։ 1973 թվականին ավարտել է Յորկսկիի համալսարանը, որից անմիջապես հետո սկսել է կարիերան բեմում։ Այդ ժամանակից ի վեր նա բազմաթիվ դերեր է խաղացել կանադական բեմում, իսկ 1980-ականներից աշխատել է նաև հեռուստատեսությունում։

Հեռուստատեսությունում Դանսմորը հայտնի է իր երկրորդական դերերով «Քեմփբելներ», «Ճանապարհ դեպի Էյվոնլի» և «Ռեգենեզիս» սերիալներում։ Տարբեր տարիների նա նկարահանվել է բազմաթիվ հեռուստաֆիլմերում և մինի սերիալներում, ներառյալ «Աննան կանաչ կտուրներից. Շարունակություն» (1987), իսկ ամերիկյան հեռուստատեսությունում հայտնվել է «Լոս Անջելեսի օրենք», «Մթնշաղի գոտի» և «Գեղեցկուհին և հրեշը» ֆիլմերում։ Դանսմորը երկու անգամ առաջադրվել է «Ջեմինի» մրցանակի, «Գեղասահորդուհի» հեռուստաֆիլմում (1988) և «Թաց գործերի բաժին» սերիալում (2001) կատարած դերերի համար։ Նա նաև ստացել է ACTRA Award «Հաստափոր բանաձև» (2008) կինոֆիլմում կատարած դերի համար։ 2015 թվականին Դանսմորը միացել է BBC America-ի «Մթին երեխան» սերիալի նկարահանումներին։

## Ծանոթագրություններ

## Արտաքին հղումներ
* 

Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Լեիլտոն

**Լեիլտոն Սիլվա դոս Սանտոս** (, ), բրազիլացի ֆուտբոլիստ, պաշտպան։

## Կենսագրություն
Սալվադորի «Վիտորիա» ֆուտբոլային ակումբի սան է։

2003 թվականին հանդես է եկել «Կռիլյա Սովետով» ակումբում։ 2004 թվականի հունիսի 2-ին հանդես է եկել Ռուսաստանի առաջնության լեգեոներների հավաքականում։

2006 թվականի ապրիլին մեկ շաբաթ մնացել է կորեական Սեուլ ակումբում, որը մտադիր էր մեկ տարով վարձակալել Լեիլտոնին։ Այդ տարվա օգոստոսին վարձավճարով տեղափոխվել է «Շիննիկ» մրցաշրջանի ավարտը։ Մրցաշրջանի ավարտից հետ վերադարձել է «Կռիլյա Սովետով» ակումբ, որտեղ էլ չորս տարի հանդես է եկել ձախ պաշտպանի կամ կիսապաշտպանի դիրքում։

2011 թվականին տեղափոխվել է «Վոլգա» ակումբ, որտեղ նորամուտը նշել է 2011 թվականի մայիսի 30-ին «Ամկար»-ի հետ խաղում։

Ռուսաստանի 2011 թվականի մրցաշրջանի ավարտից հետո վերադարձել է Բրազիլիա։

## Ծանոթագրություններ

## Արտաքին հղումներ
* 
* Ֆուտբոլիստի էջը footballdatabase.eu կայքում 

Կատեգորիա:Բրազիլացի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վիտորիա Սալվադորի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Քսենիա Սոլո

**Քսենիա Սոլո**, (; ), ռուսական ծագում ունեցող կանադացի դերասանուհի։

## Կենսագրություն
Քսենիա Սոլոն ծնվել է 1987 թվականի հոկտեմբերի 8-ին Լատվիայում՝ արտիստական ընտանիքում։ Նրա մայրը բալետի նախկին պարուհի է։ Քսենիան ռուսական արմատներ ունի։ Երբ նա հինգ տարեկան էր, նրա ընտանիքը իր հետ տեղափոխվել է Կանադայի Տորոնտո քաղաք, որտեղ նա մեծացել է։

Վաղ մանկությունից զբաղվել է բալետով, սակայն, 14 տարեկանում մեջքի լուրջ վնասվածք ստանալով, ստիպված է եղել թողնել պարուհու կարիերան։

Կինոյում նորամուտը կատարել է 2000 թվականին։ Առավել հայտնի է «Սև կարապ» ֆիլմում, «Արյան կանչը» և «Շրջադարձ։ Վաշինգթոնի լրտեսները» հեռուստասերիալներում կատարած դերերով։

## Անձնական կյանք
Ամուսնացած չէ։ Այսօրվա դրությամբ ապրում է Լոս-Անջելեսում։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Ֆունկցիայի զրո

[մինի|աջից|<math>\cos(x)</math> ֆունկցիայի գրաֆիկը՝ <math>x</math>-ից կախված <math>\left[-2\pi,2\pi\right]</math> միջակայքում, '''զրոները''' <math>-\tfrac{3\pi}{2},\;-\tfrac{\pi}{2},\;\tfrac{\pi}{2}</math> և <math>\tfrac{3\pi}{2},</math> կետերում <span style="color:red">կարմիր</span> են](https://hy.wikipedia.org/wiki/%D5%8A%D5%A1%D5%BF%D5%AF%D5%A5%D6%80:X-intercepts.svg)

Մաթեմատիկայում իրական, կոմպլեքս կամ վեկտորական f ֆունկցիայի **զրոն** (նաև արմատ) f(x) ֆունկցիայի այն x արժեքն է, որում ֆունկցիան հավասար է 0-ի, այլ կերպ ասած՝ f(x) = 0։ Այլ կերպ ասած՝ f(x) ֆունկցիայում տեղադրելով «զրոն»՝ ելքում ստանում ենք 0։

Բազմանդամի արմատը համապատասխան բազմանդամ ֆունկցիայի զրոներն են։ Հանրահաշվի հիմնական թեորեմը ցույց է տալիս, որ յուրաքանչյուր 0-ից տարբեր բազմանդամի արմատների առավելագույն քանակը հավասար է բազմանդամի աստիճանին։ Բազմանդամի արմատները և աստիճանը հավասար են լինում այն դեպքում, երբ հաշվի են առնվում կոմպլեքս արմատները։ Օրինակ՝ երկրորդ աստիճանի

f(x)=x^2-5x+6

f բազմանդամը ունի երկու արմատ՝ 2-ը և 3-ը, քանի որ՝

f(2) = 2^2 - 5 \cdot 2 + 6 = 0,  f(3) = 3^2 - 5 \cdot 3 + 6 = 0։

Երբ ֆունկցիայի գրաֆիկը կառուցում ենք կոորդինատային հարթության վրա, տեսնում ենք, որ դրա զրոները այն x կոորդինատներն են, որոնց դեպքում ֆունկցիայի գրաֆիկը համընկնում է աբսցիսների առանքցի հետ։ Ֆունկցիայի զրոյի կոորդինատը գրվում է (x,0) ձևով։

## Հավասարման լուծում
x անհայտով կամայական հավասարում կարելի է ներկայացնել հետևյալ տեսքով՝

f(x)=0՝

հավաքելով բոլոր անդամները հավասարման ձախ հատվածում։ Այդպիսի հավասարման բոլոր լուծումները f ֆունկցիայի զրոներն են։ Այլ կերպ ասած՝ ֆունկցայի զրոները և հավասարման լուծումները նույնաբար համապատասխանում են։

## Հաշվել արմատներ
Ֆունկցիայի, օրինակ՝ բազմանդամի, արմատները հաշվելը պահանջում է հատուկ կամ մոտարկման մեթոդներ (օրինակ՝ Նյուտոնի մեթոդը)։ Որոշ բազմանդամ ֆունկցիաների լուծումները, որոնց աստիճանը բարձր չէ չորսից, կարող են արտահայտված լինել իրենց անդամների գործակիցներով։

## Ծանոթագրություններ

## Արտաքին հղումներ
* 

Կատեգորիա:Տարրական մաթեմատիկա
Կատեգորիա:Ֆունկցիա
Red Moon (Mamamoo-ի ալբոմ)

***Red Moon*** (), հարավկորեական գըրլ բենդ Mamamoo-ի յոթերորդ մինի ալբոմ։  Այն թողարկվել է Rainbow Bridge World լեյբլով` 2018 թվականի հուլիսի 16-ին և տարածվել է Kakao M ընկերության կողմից։ Ալբոմը իր մեջ ներառում է գլխավոր «Egotistic» սինգլը և «Selfish» երգը` Մունբյոլի սոլո սինգլը Red Velvet-ի Սըլգիի մասնակցությամբ։ Այն նաև իր մեջ ներառում է «Rainy Season» սինգլի նախառելիզը։ Դա *4 Seasons, 4 Colors* շարքի երկրորդ ալբոմն է։

## Թրեք-լիստ

## Չարթեր

### Ամենշաբաթյա չարթեր

### Ամենամսյա չարթեր

### Տարեկան ամփոփիչ չարթ

### Սինգլներ
«**Rainy Season **»

«**Egotistic **»

## Ծանոթագրություններ

## Մրցանակներ
### Երաժշտական ծրագրեր

Կատեգորիա:2018 մինիալբոմներ
Կատեգորիա:Կորեերեն մինիալբոմներ
Կատեգորիա:Քեյ փոփ մինիալբոմներ
Invaders Must Die

***Invaders Must Die*** (), բրիտանական The Prodigy  խմբի հինգերորդ ստուդիական ալբոմը, որի թողարկումը կայացել է 2009 թվականի փոտրվարի 23-ին *Take Me to the Hospital* խմբի նոր լեյբլի ժամանակ, *[[Cooking Vinyl]]* լեյբլի աջակցության շնորհիվ։ Սա առաջին ալբոմն է, որը թողարկվել է խմբի կողմից *Always Outnumbered*, *Never Outgunned* ժամանակներից ի վեր, որը թողարկվել է 2004 թվականին, և The Prodigy-ի առաջին ալբոմը 1997-ից ի վեր, ներկայացված բոլոր երեք մասնակիցների կողմից։

## Ալբոմի մասին
Ալբոմի մասին տեղեկատվությունը հրապարակվել է նոյեմբերի 4-ին The Prodigy-ի պաշտոնական լրահոսում և նույն օրը հաստատվել է Լայեմի կողմից *[[BBC Radio 1]]*-ում the «*Zane Lowe Show»*ում։ Խումբը հայտարարել է, որ նոր ալբոմը կվերադառնա «հին, բայց կտրող շրջանակների» արմատներին։ Նրանք նաև հայտարարել են, որ համագործակցելու են *[[Foo Fighters]]*-ի Դեյվ Գրոլի հետ և *[[Does It Offend You, Yeah?]]*-ի Ջեյմս Ռաշենթի հետ, սակայն նշել են. որ չեն ձայնագրվելու այլ վոկալիստների հետ։ Ալբոմի թողարկումը կայացել է CD, CD/DVD, թվային ֆորմատով ներբեռնելու համար և բացառիկ յոթ դյույմանոց վինիլային բոքս-սեթի, որը ներառում է հինգ յոթ դյույմանոց վինիլային, CD / DVD, բոնուսային CD, շապիկ, կպչուն պիտակներ և տրաֆարետ։

Առաջին երգը, որը հայտնի է նաև որպես *Invaders Must Die*, հրապարակվել է նոյեմբերի 26-ին խմբի պաշտոնական կայքում, որը համընկնում է «Zane Lower ' s show»-ի առաջին հրապարակային ցուցադրությանը, որպես «աշխարհի ամենաթեժ ձայնագրություն»։ Ալբոմի առաջին սինգլը՝ Omen-ը թողարկվել է 2009 թվականի փետրվարի 16-ին։

Ալբոմի թողարկմանն աջակցելու համար խումբը մեկնել է Մեծ Բրիտանիա, 9-օրյա շրջագայության՝ *Dizzee Rascal*-ի և *Fight Like Apes*-ի աջակցությամբ

## Կոմպոզիցիաների ցանկ

## Չարթեր և սերտիֆիկացում

## Ծանոթագրություններ

## Արտաքին հղումներ

* InvadersMustDie.com  − միկրո կայքէջ «Invaders Must Die»
* TheProdigy.com − Խմբի պաշտոնական կայքէջ
* Invaders Must Die  — Metacritic.com կայքում
* Invaders Must Die դիտարկում

Կատեգորիա:2009 ալբոմներ
Կատեգորիա:Անգլալեզու ալբոմներ
Ֆելիքս Ռեդա

**Ֆելիքս Ռեդա** (գերմ.՝ *Felix Reda*, ), գերմանացի քաղաքական գործիչ և Գերմանիայից Եվրոպական խորհրդրանի պատգամավոր։ Նա Գերմանիայի Ցանցահենական կուսակցության, կանաչներ՝ եվրոպական ազատ դաշնակցության կուսակցական խմբակի անդամ է և վերջինիս փոխնագահը (2014 թվականից սկսած)։ Նա Եվրոպայի երիտասարդ ցանցահենների նախագահն է։

## Քաղաքական կարիերա
16 տարեկանից նա դարձել է Գերմանիայի սոցիալ-դեմոկրատական կուսակցության ձախակենտրոնների անդամ։ Մայնցի համալսարանում սովորել է քաղաքականություն և հրապարակախոսություն։ 2009 թվականին ակտիվորեն մասնակցել է Ցանցահենական կուսակցության կյանքին, իսկ  2010-2012 թվականներին դարձել է երիտասարդ ցանցահենների նախագահ (գերմ.՝ *Junge Piraten*)։ 2013 թվականին դարձել է Եվրոպայում ցանցահենների հիմնադիրներից մեկը, իսկ 2014 թվականին գլխավորել է Եվրոպական խորհրդարանում Գերմանիայի ցանցահաններ կուսակցության համար ընտրությունների ցուցակը, որը հետագայում այնտեղ շահել է առաջին տեղը։

Եվրոպական խորհրադարանում Ռեդան միացել է կանաչներ՝ եվրոպական ազատ դաշնակցության կուսակցական խմբակին։ Նա Եվրախորհրդարանի իրավական հարցերով կոմիտեի անդամ է, ներքին շուկայի և սպառողների իրավունքների պաշտպանության հարցերով կոմիտեի և հանրագրերի քննարկման կոմիտեի փոխնախագահ։ Նա նաև ինտերխմբի թվային օրակարգի ղեկավար կոմիտեի ներկայացուցիչն է։

Politico 2016-ի անգլալեզու քաղաքական հանդեսի եվրոպական հրատարակությունը Ռեդային 37-րդ տեղն է տվել՝ Եվրախորհրդարանի 40 նշանակալի անդամների շարքում։

## Հեղինակային իրավունքի ռեֆորմ
Ռեդան հայտարարում էր, որ մտադիր է կենտրոնանալ հեղինակային իրավունքների ռեֆորմի վրա՝ օրենսդրական տեսանկյունից։

2014 թվականի նոյեմբերին նշանակվել է 2001 թվականի հեղինակային իրավունքների մասին դիրեկտիվի խորհրդարանական վերանայման զեկուցող։ Զեկույցի իր ծրագրում, առաջարկել է միջոցներ ձեռնարկել ԵՄ-ի ամբողջ մասշտաբով հեղինակային իրավունքի միասնականացման, դրա ժամկետի տևողության կրճատման, կրթական նպատակներով զգալի բացառություններ թույլ տալու և հրատարակիչների նկատմամբ հեղինակների դիրքորոշումն ամրապնդելու ուղղությամբ։

Շահագրգիռ կողմերի արձագանքը երկդիմի էր՝ գերմանական գեղարվեստական՝ Initiative Urheberrecht կոալիցիան, ընդհանուր առմամբ, ողջունել է նախագիծը, իսկ SACD-ի ֆրանսիական կոլեկտիվ հասարակությունը հայտարարել է, որ դա «անընդունելի է», գրող և հեղինակային իրավունքի համակարգի ազատականացման կողմնակից Կորի Դոկտորոուն այդ առաջարկությունները անվանել է «զարմանալիորեն խելամիտ», իսկ Շվեդիայի Ցանցահենական կուսակցությունից Եվրախորհրդարանի նախկին պատգամավոր Ամելիա Անդերսդոթերը քննադատել է նրանց՝ որպես չափազանց պահպանողական։

2015 թվականին հեղինակային իրավունքների հարցերով զբաղվող կոմիտեն ընդունել է զեկույցը, սակայն Եվրոպայում համայնապատկերի ազատության սահմանափակման ուղղումով։ Ռեդան կտրականապես դեմ է արտահայտվել դրան, սակայն ավելի ուշ ուղղումն ընդունվել Է Եվրախորհրդարանի լիագումար նիստում։

## Ծանոթագրություններ

Կատեգորիա:Գերմանացի ակտիվիստներ
Կատեգորիա:Գերմանիայի կին քաղաքական գործիչներ
Կատեգորիա:Գերմանիայի սոցիալ-դեմոկրատական կուսակցության անդամներ
Կատեգորիա:Գերմանիայի քաղաքական գործիչներ
Կատեգորիա:Ցանցահենական կուսակցություններ
Կոտորած Ադրայում

**Կոտորած Ադրայում**, տեղի է ունեցել 2013 թվականի դեկտեմբերին, Ադրա քաղաքում, Սիրիայի քաղաքացիական պատերազմի ժամանակ։ ԱՄՆ պետդեպարտամենտը դատապարտել է կոտորածը։

2013 թվականի դեկտեմբերի 11-ին ան-Նուսրայի ճակատի և Իսլամական ճակատի անդամներին հաջողվել է ներխուժել Ադրա քաղաքի արդյունաբերական գոտի, որը գտնվում է Սիրիայի մայրաքաղաք Դամասկոսից 40 կմ հյուսիս-արևելք։ Ներխուժելով քաղաք՝ գրոհայինները սկսել են սպանել այնտեղ բնակվող ալևիներին, դրուզներին, շիաներին և քրիստոնյաներին։ Սպանությունները շարունակվել են նաև հաջորդ օրը։

Դեկտեմբերի 13-ին կառավարական զորքերը շրջափակել են քաղաքը և գործողություն են սկսել այնտեղ գտնվող գրոհայինների դեմ։ Դեկտեմբերի 15-ի տվյալներով՝ դեկտեմբերի 11-12-ին տեղի ունեցած կոտորածների հետևանքով զոհվել է 32-40 քաղաքացիական անձ, տասնյակ մարդիկ համարվում էին անհետ կորած։ Սիրիայի կառավարության բանակի ներկայացուցիչների տվյալներով՝ զոհվածների թիվը կազմել է ավելի քան 80 մարդ։ Սիրիայի արտգործնախարարը հայտարարել է, որ կոտորածների հետևանքով զոհվածների թիվը գերազանցում է 100-ը։

Դեկտեմբերի 30-ի տվյալներով՝ Սիրիայի կառավարությունը քաղաքից տարհանել է շուրջ 5 հազար մարդու։ Դեկտեմբերի 31-ի դրությամբ տարհանվածների թիվը եղել է ավելի քան 6 հազար։

Հունվարի կեսերին Սիրիայի կառավարությանը հաջողվել է ազատագրել արդյունաբերական գոտին գրոհայիններից։ 2014 թվականի սեպտեմբերի վերջին լիակատար վերահսկողություն է սահմանվել քաղաքի նկատմամբ։

## Ծանոթագրություններ

## Արտաքին հղումներ
* 
* 
* 

Կատեգորիա:Զանգվածային սպանություն
Կատեգորիա:Սիրիայի պատմություն
Կատեգորիա:Քրիստոնյաների ջարդեր
Գալիլեյի պարադոքս

**Գալիլեյի պարադոքս**, օրինակ՝ նկարազարդելով անսահման բազմազանության հատկությունները։ Մի խոսքով, *կան նույնքան բնական թվեր, որքան կան բնական թվերի քառակուսիներ*, այսինքն ՝ 1, 2, 3, 4-ում ... նույնքան տարրեր, որքան ՝ 1, 4, 9, 16...

Իր վերջին աշխատություններում՝ «Երկու գիտություն», Գալիլեո Գալիլեյը երկու հակասական դատողություններ է արել բնական թվերի մասին։ Առաջինը, որոշ թվեր ճշգրիտ քառակուսիներ են (այսինքն, այլ ամբողջ թվերի քառակուսիները), իսկ մյուս թվերը նման հատկանիշով օժտված չեն։ Այսպիսով ճշգրիտ քառակուսիներ և սովորական թվեր միասին պետք է լինեն ավելին, քան պարզապես ճշգրիտ քառակուսիները։ Երկրորդ դատողությունը. յուրաքանչյուր բնական թվիի համար կա իր ճշգրիտ քառակուսի արմատը և հակառակը`յուրաքանչյուր ճշգրիտ քառակուսիի համար կա մի ամբողջ քառակուսի արմատ, ուստի պետք է լինեն նույն քանակությամբ ճշգրիտ քառակուսիներ և բնական թվեր։

Գալիլեյը եզրակացրել է, որ նույն քանակի տարրերի մասին կարելի է դատել միայն վերջավորությունների համար 19-րդ դարում Գեորգ Կանտորը, օգտագործելով իր  բազմազանության տեսությունը, ցույց է տվել, որ կարող եք ներկայացնել «տարրերի քանակը» անսահման շարքների համար `այսպես կոչված բազմության հզորություն։ Ավելին, բնական թվերի հավաքածուի և ճշգրիտ քառակուսիների հավաքածուի կարդինալները համընկնում էին (Գալիլեոյի երկրորդ հիմնավորումը պարզվեց, որ իրական է)։ Գալիլեոյի պարադոքսը հակասության մեջ է մտել Էվկլիդեսի աքսիոմի հետ, որում ասվում է, որ ամբողջը ավելի մեծ է, քան իր ցանկացած մասերը (սեփական մասի տակ հասկացվում է այն մասը, որը չի համընկնում ամբողջի հետ)։ Հատկանշական է, թե որքանով էր Գալիլեոն կանխատեսում  հետագա աշխատանքը անսահման թվերի ոլորտում։ Նա ցույց տվեց, որ ուղիղ գծի կարճ հատվածի վրա միավորների քանակը հավասար է ավելի մեծ հատվածի կետերի քանակին, բայց, իհարկե, նա չգիտեր Կանտորի ապացույցը, որ դրա կարդինալությունը ավելի մեծ է, քան ամբողջների ամբողջության կարդինալությունը։ Գալիլեոն ավելի հրատապ խնդիրներ ուներ։ Նա լուծեց Զենոն Էլեացիի պարադոքսներում առկա հակասությունները `ճանապարհը մաքրելով իր մաթեմատիկական շարժման տեսության համար։

## Ծանոթագրություններ

Կատեգորիա:Բազմությունների տեսություն
Կատեգորիա:Մաթեմատիկական պարադոքսներ